**FARSKÉ OZNAMY – filiálky NEMČICE // Farnosť Topoľčany**

**slávnosť krista Kráľa**

(34. týždeň cez rok: 22.11. – 28.11.2020)

▪ **Sv. omše v týždni a ich úmysly:**

*Streda*: 18.00 h. + Rodina Vaňová, rodičia Mokošoví a deti a rodina Škaláková.

*Piatok*: 18.00 h. + Anna Justová, Michal a Bernardína Pyterkoví.

*Nedeľa*: 9.00 h. + Ľudovít Kúcha, rodičia, rodina Chválna a

vnučka Ivetka (10. výročie smrti).

▪ **Liturgický kalendár:**

*Pondelok*: Sv. Klementa I., pápeža a mučeníka

*Utorok*: Sv. Ondreja Dung-Laka a spoločníkov, mučeníkov

*Streda*: Sv. Kataríny Alexandrijskej, panny a mučenice

*Sobota*: Panny Márie v sobotu

▪ Sv. omše v našej farnosti budeme tento týždeň mať zatiaľ nasledovne: vo farskom kostole v Topoľčanoch sv. omše budú každý deň od pondelka do soboty vždy ráno o 8.00 a večer o 18.30 hod. a v nedeľu 29.11. sv. omše budú vo všetkých zaužívaných časoch (6.00/7.30/9.00/10.30/18.30 hod.). Na filiálke v Nemčiciach sv. omše budú v stredu a piatok o 18.00 a v nedeľu o 9.00 hod.

▪ Budúca nedeľa 29.11. je prvou adventnou nedeľou, kedy tradične pri sv. omšiach býva zbierka na katolícku charitu. Kto chce a môže, bude mať možnosť takto podporiť sociálne a charitatívne projekty *Slovenskej katolíckej charity*. O týždeň pri nedeľnej sv. omši bude požehnanie adventného venca a pokiaľ si prinesiete svoje adventné vence – tak aj ich. Adventný veniec vo farskom kostole sa bude požehnávať pri sv. omši v sobotu večer a pokiaľ to podmienky dovolia po sv. omši aj na hlavnom námestí.

▪ Priame a živé vysielanie sv. omše bez prítomnosti veriacich bude v nedeľu 29.11. o 17.00 hod. Kto má záujem, môže nás sledovať.

▪ Celodenná adorácia vo farskom kostole vo štvrtok 26.11. tento týždeň BUDE.

▪ V ponuke máme osvedčený nový vreckový kalendár, ktorého zostavovateľom je náš páter Frank. Kto má záujem, je k dispozícii na zakúpenie pri Katolíckych novinách a jeho cena je 2,- €/kus. Pri väčšom odbere, prosíme, kontaktovať priamo pátra Franka.

▪ I keď tento víkend prebieha v Nemčiciach testovanie, dovoľujeme si vás pre budúcnosť informovať, že Slovenský červený kríž a Mesto Topoľčany v Galérii Mestského úradu zabezpečujú každý deň okrem nedele v čase 8.00-16.30 hod. až do konca kalendárneho roka dobrovoľné testovanie, ktoré je zadarmo a bez akéhoľvek odporúčania.

▪ Na farskom webe v sekcii *Archív* sme zverejnili dlhosiahly zoznam kňazov rodákov.

▪ Všetkým organistom k ich dnešnému sviatku patrónky sv. Cecílie srdečne blahoželáme a všetkým prajeme požehnanú nedeľu Krista Kráľa!